אל עצמי (סדרת טלוויזיה)

אל עצמי היא תוכנית טלוויזיה לילדים ונוער המבוססת על הספר באותו השם של גלילה רון־פדר-עמית. התוכנית עלתה לשידור לראשונה ב-29 ביוני 2025 ביס ובערוץ TeenNick. את התוכנית כתבו אורי אוריין ורותם קפילנסקי יחד עם עזרה תסריטית של יוצרות הסדרה אסיה לבטוב ונועה לזר קינן. התוכנית מבוימת על ידי יהונתן בר אילן. תוכנית הטלוויזיה הייתה אמורה לעלות לשידור בספטמבר 2025, אך בעקבות המלחמה עם איראן, הוחלט להקדים את עלייתה ליוני.

ב-24 ביולי 2025, לאחר ההצלחה של העונה הראשונה של הסדרה, הוכרזה עונה שנייה לסדרה שצפויה לצאת במהלך שנת 2026. צילומי העונה השנייה התחילו ב-17 באוגוסט 2025 והם צפויים להתקיים עד סוף ספטמבר או תחילת אוקטובר 2025.

עלילה
התוכנית עוסקת בציון (ליעד פאר), נער מבית שאן שאמו נפטרה ואביו בכלא. הוא גודל על ידי סבתו בבית שאן עד שהעובדת הסוציאלית שלו החליטה להעביר אותו למשפחת אומנה בחיפה. לסדרה נעשו התאמות למציאות של שנות ה-20 של המאה ה-21. אם למשל גם בספר וגם בסרט המוצא המזרחי של ציון וחבריו מבית שאן מודגש, ההבדלים העדתיים לא מודגשים בסדרה.

דמויות

 ציון כהן (ליעד פאר) – הדמות הראשית של הסדרה. בן נוער מבית שאן שמועבר למשפחת אומנה בחיפה. כדורגלן, מאמן קבוצת כדורגל בשם "בני דניה" ומאמין שיגיע למדריד. בסוף העונה מנצח את קבוצת "הנשרים" שהיבה מתקופתו בבית שאן ומתכונן לטוס למדריד.
 זהבה / ננה (חנה אזולאי-הספרי) – סבתו הביולוגית של ציון, מגדלת אותו עד שהוא עובר לבית אומנה בחיפה.
 מאיה שרוני (יעל שרוני) – אם האומנה של ציון בחיפה. פסיכולוגית. אמו של ניר.
 אלי שרוני (עומר עציון) – אב האומנה של ציון בחיפה. עורך דין בחברה לייצור מזון. אביו של ניר. מנסה להתקבל למאסטר שף ובסוף העונה מצליח.
 ניר שרוני (יאיר פרסקי) – אח האומנה של ציון. בנם של אלי ומאיה. ביישן. פסנתרן חובב. מאוהב בליהי וכותב ומלחין עליה שיר שהפך לויראלי ברשת. לאחר שניסה לצלם קליפ עם ליהי לשיר, מתחיל להתאהב ברומי ונהפך לבן זוגה בסיום העונה.
 רועי (שיה ניב) – חברו הטוב ביותר של ציון. כועס עליו לאחר שעבר לחיפה אך לאחר מכן מצליח להתחבר לזה.
 ניצן טימור (יהלי ווטסון) – תלמיד בכיתה החדשה של ציון בחיפה. אחיה הקטן של עלמה, בן זוגה לשעבר של ליהי. חברו הטוב ביותר של מתן. נהפך לחבר טוב של ציון באמצע העונה.
 ליהי (ליהיא מבל) – תלמידה בכיתה החדשה של ציון בחיפה, בת זוגו לשעבר של ניצן. מאוהבת בציון ונהפכת לבת זוגו אך בסוף העונה ציון נפרד ממנה ורומי עוזבת אותה ובכך נשארת לבד. מלכת הכיתה.
 מתן (אלון גביש) – תלמיד בכיתה החדשה של ציון בחיפה. חברו הטוב של ניצן. שונא את ציון.
 רומי (רומי יעקובי) – תלמידה בכיתה החדשה של ציון בחיפה. חברתה הטובה של ליהי אך בסיום העונה עוזבת אותה ועוזרת אומץ. מאוהבת בניר ובסוף העונה נהפכים לזוג.
 תמי טימור (נגה ד'אנג'לי) – שכנתם של משפחת שרוני ואימם של עלמה וניצן. מתמודדת לראשות עיריית חיפה ומפסידה.
 שליו (רועי אבוטבול) – חברו הטוב של ציון מבית שאן.
 גבי (נהוראי קליפה) – הבריון של הכיתה מבית שאן. השוער החדש של הנשרים. תמיד התבריין על רועי אך ציון הציל את רועי בכל פעם.
 אושר (אילה הלפגוט מירון) – ילדה שלומדת בכיתה יחד עם ציון. מכנים אותה "מכשפה" בגלל הדוכן שלה בו היא מוכרת דברים "מכשפים" ועושה כישופים על אנשים. מתחברת לציון ובסוף העונה הראשונה נהפכת לבת זוגו. עוברת דירה. דמותה היא המקבילה לדמות של בתיה בספר המקור.
 צימוקי (הלל לב ארי) – חברו של ציון מבית שאן.
 יעלה (דין הפנר) – המורה בכיתתו החדשה של ציון בחיפה.
 עלמה טימור (רומי אבירם) – אחותו הגדולה של ניצן. לפעמים מעטות הבייביסיטר של ניר. מנגנת במערכת תופים.
 מולי כהן (צחי הלוי) – אביו הביולוגי של ציון. נמצא במאסר על שוד בנק ומשתחרר בסוף העונה הראשונה.
 רון ביטרמן — אביהם של ניצן ועלמה ובעלה של תמי. נמצא רוב הזמן בחו"ל.
 רזיה (רוית יעקב כהן) – היועצת של בית הספר.
 אופירה (נועה לזר קינן) – העובדת הסוציאלית של ציון שמנסה לעזור לו.      
 נחמני (עילי ליטמן) – שחקן בקבוצת הכדורגל בני דניה ותלמיד בכיתתו של ציון. משתתף בעונה השנייה.

סקירת הסדרה

פרקים
עונה 1

ראו גם
 אל עצמי
 אל עצמי (סרט)
 משפחה וחצי

קישורים חיצוניים


הערות שוליים

קטגוריה:סדרות נעורים ישראליות
קטגוריה:Yes הטלוויזיה בלוויין: תוכניות וסדרות
קטגוריה:TeenNick: תוכניות וסדרות
קטגוריה:סדרות טלוויזיה ישראליות שעלו לשידור בשנת 2025
קטגוריה:תוכניות טלוויזיה בעברית